තම මිතුරා තමා ඉදිරියේදීම මිය යන අයුරු දුටු ග්‍රොන්ක්විස්ට් අතිශයින් කැලඹීමට පත් විය. මොහොතකින් සිහි එළවාගත් ඔහු සිරවී සිටි තම මිතුරාගේ සිරුර ඉන් ඉවත් කරන්නට උත්සාහ කළේය. එයද අසීරු විය. ඔහුට එක් වරම යළි ගොඩ බිමට යෑමටද නොහැකිය. එහෙයින් කෙසේ හෝ ස්ටෙයිනුග්ලෙෆ්ලැගට් නමැති ස්ථානය වෙත කිමිදීමට ඔහු තීරණය කළේය. ග්‍රොන්ක්විස්ට් තවත් මීටර හයක් ඉහළට පිහිනා ගියේය. එහෙත් අසම්පිඩන තත්ත්වය හේතුවෙන් ඔහුට තවදුරටත් ජලයේ සිටිය නොහැකි විය. ඒ වන විට ඔහු පැය හතකට අධික කාලයක් ජලයේ ගතකොට තිබිණි. දෙපැයකට පමණ පසු කිමිදෙන්නට වූ දෙවැනි කණ්ඩායම ඒ දෙසට පැමිණෙමින් සිටියහ. තම මිතුරා මිය ගිය බව හෝ ඔහුගේ සිරුර ගැඹුරු පටු මගෙහි සිරවී තිබෙන බැව් ඔවුනට දැන්වීමට පැට්‍රික් හට මඟක් නොතිබිණි. මීටර 6ක් ඉහළට නැඟුණු පැට්‍රික් හට තමා පසුපසින් කිසිවකු පිහිනා එනු පෙනිණි. ඒ දෙවැනි කණ්ඩායමේ නායකයා වූ වෙසා රන්තනන්ය.
ග්‍රොන්ක්විස්ට් කිමිදීමට තීරණය කළේ කුමන ස්ථානය වෙතද?
ස්ටෙයිනුග්ලෙෆ්ලැගට් නමැති ස්ථානය වෙත